Аказалася, што ДДТ дзейнічае адмоўна на ўсіх стадыях гнездавання. Ён змяняе паводзіны, выпрацоўку і дзеянне гармонаў і ферментаў, а праз іх – увесь абмен рэчываў у целе птушак. У залозе, якая адказвае за выпрацоўку шкарлупіння для яек, ДДТ перашкаджаў працы ферменту, які забяспечваў шкарлупінне іонамі кальцыя пад час яго ўтварэння. Іншыя пестыцыды выклікалі і іншыя шкоды ў целе птушак: прыводзілі да памылак пад час капіравання ДНК і, адпаведна, да дэфармацый у розных частках цела і органах эмбрыёнаў, а таксама да запавольвання іх росту.